ມີຜູ້ສະໜັບສະໜູນ ຢ່າງແຂງຂັນ ໃຫ້ເກັບພາສີ ການປ່ອຍ ທາດຄາບອນ (ສະໄລດ໌/ວີດີໂອ) 
ທະນາຄານໂລກ ກ່າວວ່າ ມີການສະໜັບສະໜູນ ຢ່າງແຂງຂັນ ໃຫ້ເກັບພາສີ ໃນການປ່ອຍ ທາດຄາບອນ ເພື່ອຫຼຸດຜ່ອນ ການປ່ອຍແກັສດັ່ງກ່າວ.
ໃນຂະນະທີ່ ກອງປະຊຸມສຸດຍອດຂອງສະຫະປະຊາຊາດ ກ່ຽວ ກັບການປ່ຽນແປງຂອງດິນຟ້າອາກາດ ມີກຳນົດຈະເລີ້ມຂຶ້ນນີີ້ ກຸ່ມແນວໂຮມໃໝ່ ຂອງລັດຖະບານແຫ່ງຊາດແລະລັດຖະບານ ທ້ອງຖິ່ນ ຕະຫຼອດທັງບັນດາທຸລະກິດຕ່າງໆ ຈາກທົ່ວໂລກ ກຳ ລັງຊຸກຍູ້ ໃຫ້ມີການເກັບພາສີຄາບອນ ເພື່ອຫລຸດຜ່ອນ ການ ປ່ອຍແກັສເຮືອນແກ້ວແລະຕໍ່ສູ້ຕ້ານສະພາບອາກາດຮ້ອນເອົ້າ ຂອງໂລກ ທະນະຄານໂລກໄດ້ປະກາດໃນວັນຈັນວານນີ້ວ່າ ລັດຖະບານ ຂອງ 73 ປະເທດ ແລະ 22 ຂົງເຂດ ຮ່ວມກັນກັບປະມານ 1,000 ບໍລິສັດຈະໂຮມກຳລັງກັນເພື່ອຊຸກຍູ້ຕໍ່ນະໂຍບາຍ ທີ່ສົ່ງ ເສີມໃຫ້ມີການຫັນປ່ຽນໄປໃຊ້ບັນດາເທັກໂນໂລຈີ ທີ່ເປັນພະລັງງານສະອາດ ກຸ່ມແນວໂຮມນີ້ ແມ່ນຮວມທັງ ຈີນ ອາຟຣິກາໃຕ້ ຣັດເຊຍ ແລະ ໝູ່ເກາະ Marshall ຕະ ຫຼອດທັງບັນດາບໍລິສັດຕ່າງໆເຊັ່ນ ສາຍການບິນອັງກິດ ບໍລິ ສັດ Unilever ແລະ ບໍລິ ສັດຜະລິດຊີເມັນ Holcim ຂອງ Swiss ປະເທດນຶ່ງທີ່ຮູ້ກັນດີທີ່ບໍ່ມີຊື່ຢູ່ໃນບັນຊີກໍຄືມະ ຫາອຳນາດເສດຖະກິດທີ່ໃຫຍ່ທີ່ສຸດຂອງໂລກແລະ ສະໜັບສະໜຸນທີ່ຫລາຍທີ່ສຸດແກ່ ທະນາຄານໂລກ ນັ້ນກໍຄື ສະຫະລັດ